ژاپن، شدتلی زلز‌له‌لرله سارسیلان تورکیه و سوریه‌یه تخمیناً ۲۷ میلیون دلارلیق عاجیل اینسانی یاردیم گؤندره‌جک.
تورکیه، قهرمان ماراش‌دا ۶ فوریه‌ده میدانا گلن و سوریه‌ده ده ییخیما سبب اولان زلزله‌لرین یارالارینی سارماغا چالیشارکه‌ن، ژاپن حکومتیندن بؤلگه‌یه یاردیم داوام ائدیر.
ژاپن باش کابینه کاتیبی هیروکازو ماتسونو، تورکیه و سوریه‌یه تخمیناً ۲۷ میلیون دلارلیق عاجیل اینسانی کؤمک تامین ائدیله‌جگینی آچیقلادی.
ماتسونو، یاردیمین ۱۶ میلیون دلارلیق بؤلومونون اولوسلارآراسی قورولوشلار واسطه‌سی ایله تامین ائدیله‌جگینی، تورکیه ایله سوریه‌ده‌کی دئپمدن ضرر گؤرونلره باریناق، یئمک و دیگر گونده‌لیک احتیاجلارین تامینی اوچون سفربر ائدیله‌جگینی قید ائتدی.
ماتسونو، توکیونون آیریجا ژاپندان بیر مدنی قورولوش واسطه‌سی ایله ایکی اؤلکه‌یه ۴ میلیون دلارلیق دستک تامین ائدجیی معلوماتینی پایلاشارکه‌ن، زلزله‌دن ضرر گؤره‌ن بؤلگه‌لرین یئنیدن آیاغا قالدیریلماسینا کؤمک ائمک اوچون تورکیه و سوریه‌یه اینسانی دستگی داوام ائتدیرجگینی وورغولادی.
